На основу препознатих потреба социјално угрожених лица на територији општине Шид и опредељености општине да узме учешће у пројекту који спроводи Arbeiter-Samariter-Bund Deutschland e.V. (АСБ), а финансира Немачко министарство спољних послова у оквиру пројекта “Техничка подршка и подршка у запошљавању за Роме и Ромске организације у Србији” а, позивајући се на споразум о сарадњи број SRB2203-001*,* Комисија за избор корисника за доделу средстава намењених за набавку и доделу економских грантова угроженим породицама, образована решењем директора АСБ за Србију, дана 12.09.2022. објављује

**ЈАВНИ ПОЗИВ**

**за подношење пријава за набавку и доделу економских грантова.**

**I Предмет Јавног позива**

Предмет Јавног позива је додела помоћи у виду економских грантова и то кроз набавку и доделу машина и опреме за покретање, развој и унапређење сопственог бизниса Ромима, повратницима по реадмисији и припадницима осталих теже запошљивих група, која имају пребивалиште/боравиште на територији општине Шид, укључујући чланове њиховог породичног домаћинства, а неопходна им је помоћ у циљу побољшања услова живота и која испуњавају прописане услове и мерила за избор корисника (у даљем тексту: Корисник).

Овим јавним позивом предвиђена је додела 5 (пет) економских грантова Ромима, повратницима по реадмисији и припадницима осталих теже запошљивих група,.

Помоћ је једнократна и бесповратна и одобрава се у опреми или материјалу за побољшање услова живота Рома, повратника по реадмисији и припадника осталих теже запошљивих група у износу од 1500,00 до 2.500,00 евра са ПДВ-ом (у динарској противвредности према средњем званичном курсу Народне банке Србије по датуму издате профактуре добављача) по изабраном Кориснику.

**II Корисници**

Корисници помоћи су Роми, повратници по реадмисији и припадници осталих теже запошљивих група која имају боравиште / пребивалиште на територији општине Шид.

Припадници Ромске националне мањине у смислу овог правилника су особе које се добровољно и самостално изјасне да се сматрају припадником/цом ромске националналне мањине.

Повратници у смислу овог правилника су особе које су боравиле у иностранству (Немачкој или другој земљи) дуже од три месеца у континуитету (разлог боравка може бити азил, посао, студије или било који други) и која су се вратила у своју земљу порекла. Израз друга земља односи се и на европске и на неевропске земље.

Припадници других теже запошљивих група у смислу овог Правилника се сматрају млади до 30 година живота, вишкови запослених, старији од 50 година, лица без квалификација, радно способни корисници новчане социјалне помоћи, дугорочно незапослени, млади у домском смештају или у хранитељским породицама

**Право на субвенцију може се остварити и удруживањем више корисника ради самозапошљавања. Уколико се више корисника удружи у складу са овим правилником, свако лице појединачно подноси захтев за субвенцију за самозапошљавање и остваривање права на субвенцију.**

**Помоћ је једнократна и бесповратна и одобрава се у форми субвенција за самозапошљавање кроз обезбеђивање машина, алата и опреме за отпочињање сопственог посла у складу са описом пословне идеје или бизнис планом.**

**Опис пословне идеје мора да садржи 5 до 15 реченица којима је јасно дефинисана пословна идеја/предлог, описана анализа тржишта,финансијски капацитет и степен остваривости пројектних циљева.**

**III Услови за избор корисника**

Помоћ у облику машина или опреме може бити додељена социјално угроженом лицу и члановима његовог породичног домаћинства под следећим условима:

1. Да су припадници Ромске националне мањине, повратници или припадници теже запошљивих група
2. Да су психофизички способни за обављање послова наведених у опису пословне идеје
3. Да за обављање наведене делатноти/посла имају обезбећен радни/пословни или складишни простор

**IV Критеријуми за избор корисника**

Ред првенства за избор Корисника утврђује се на основу броја бодова које Корисник као Подносилац пријаве оствари а према следећим мерилима:

|  |  |
| --- | --- |
| **Бодовна листа – избор 5 корисника за подршку у самозапошљавању и покретању сопственог посла кроз доделу економских грантова у виду машина, алата и опреме** | |
| **Критеријуми** | **Број бодова** |
| **1. Делатност у којој је изражена намера отпочињања сопственог посла** | **10** | |
| Производња | 10 | |
| Услуга | 5 | |
| **2. Категорија теже запошљивог становништва** | **15** | |
| Роми/Повратници | 15 | |
| Припадници других теже запошљивих категорија | 10 | |
| **3. Поносилац пријаве је особа женског пола** | **5** | |
| **4. Подносилац пријаве је завршио ВЕТ обуке у оквиру АСБ пројеката или пројеката других организација и за то поседује сертификат** | **20** | |
| 1. **Подносилац пријаве је самохрани родитељ** | **5** | |
| **6. Подносилац пријаве се бави или има искуства са предложеном делатношћу** | **5** | |
| **6. Планирана регистрација привредне делатности** | **5** | |
| **7. Оцена пословне идеје** | **25** | |
| **8. Теренска посета(мотивација)** | **10** | |
| **УКУПНО:** | **100** | |

|  |  |  |  |
| --- | --- | --- | --- |
| **БОДОВНА ЛИСТА ЗА ОЦЕНУ ПОСЛОВНЕ ИДЕЈЕ** | | | |
| **Критеријум** | **Категорија** | | **Бодова** |
| **Оцена пословне идеје** | **Јасно дефинисана пословна идеја/предлог** (дат јасан преглед плана активности, обухвата кратак опис активности, показује потенцијал за отварање радних места и генерисање прихода, јасно дефинисани циљеви) | Не испуњава услове | 0 |
| Прихватљиво | 2 |
| Одлично | 5 |
| **Анализа тржишта** (кључне карактеристике и потребе циљног тржишта су индентификоване, процењена је конкуренција, приказано је тржишно прихватање производа или услуга) | Не испуњава услове | 0 |
| Прихватљиво | 2 |
| Одлично | 5 |
| Оперативна стратегија(обухвата маркетиншку, производну, кадровску административну и финансијску стратегију) | Не испуњава услове | 0 |
| Прихватљиво | 2 |
| Одлично | 5 |
| Финансијски капацитет подносиоца пријаве и способност да реализује активности у оквиру захтеваних средстава | Не испуњава услове | 0 |
| Прихватљиво | 2 |
| Одлично | 5 |
| Степен остваривости пројектних циљева описаних у пословном плану подносиоца пријаве | Не испуњава услове | 0 |
| Прихватљиво | 2 |
| Одлично | 5 |
| Могућ додељен број бодова за сваки критеријум: 0 – 5. | | | |
| **Максимални број бодова:** | | | **25** |

**V Предност при бодовању**

Ако два или више кандидата имају исти број бодова, предност има лице које има већи број бодова по следећем приоритету.

1. Социо економска угроженост

Приходи по чланупородице не прелазе износ нивоа социјалне сигурности за једночлану породицу по прописима из социјалне заштите увећан за 20 процената

Доказује се изјавом или потврдом надлежних органа у зависности од појединачног случаја

1. Породично домаћинство које има дете са сметњама у развоју

Степен ометености у развоју доказује се решењем надлежног органа које је постало коначно до дана истека рока за пријављивање на јавни позив или одлуком суда о лишењу пословне способности или продужењу родитељког права

1. Породично домаћинство које има тешко болесног члана

Породично домаћинство са тешко болесним чланом(малигне болести, хемофилија, зависни дијабетес ..........).

Здравствено стање се доказује извештајем лекара одговарајуже специјалности.

1. Жртве породичног насиља

Жртва породичног насиља је лице које је преживело акт физичког, сексуалног, психичког или економског насиља учиниоца према лицу са којим се учинилац налази у садашњем или ранијем брачном или ванбрачном односу или партнерском односу или према лицу са којим је у крвном сродству или је са коме је усвојитељ, усвојеник, храњеник, хранитељ или према другом лицу са којим је живео или живи у заједничком домаћинству.

Доказује се судском пресудом, пријавом полицији, против насилника или доказом да се обратио/ла социјални рад.

1. Породично домаћинство које има децу на школовању

Доказује се потврдом или изјавом ошколовању

**VI Пријава на Јавни позив**

**Подносилац пријаве доставља следеће документа:**

**1. Уредно попуњен и потписан образац пријаве са припадајућим изјавама који укључује и опис пословне идеје и то минимум 5 реченица, максимално 15.** Пословна идеја између осталог треба да објасни следеће:

* Детаљан опис посла којим би се бавили уз опис услуга / производа.
* Претходно искуство у наведеном послу, навести колико месеци/година.
* Да ли се тренутно бавите предложеним послом?
* Потребан простор и остали услови за рад и како ћете их обезбедити?
* Ко су потенцијалне муштерије / тржиште?
* Како ће опрема да унапреди посао односно како опрема бити искоришћена?

**2. Фотокопију личне карте;**

**3. Сертификат о завршеној обуци за обављање наведене делатности;**

Комисија за избор корисника може од Подносиоца пријаве тражити неопходне доказе ради утврђивања чињеница и околности потребних за доношење правилне и законите одлуке.

Докази се подносе у фотокопији, с тим да Комисија за избор корисника може од Подносиоца пријаве на Јавни позив тражити оригинална документана увид.

**VII Поступак избора корисника**

Од подносиоца пријаве **Комисија за избор корисника током вршења селекције може тражити следећа документа**:

1. Доказ о приходима:

- Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање, у случају да се ради о незапосленом члану породичног домаћинства које није регистровано код Националне службе за запошљавање потврда из РФПИОЗ да немају уплата по основу делатности;

- За запослене потврда послодавца о висини примања у месецу који претходи месецу подношења пријаве на Јавни позив,

- За пензионере, чек од пензије за месец који претходи месецу објављивања овог Јавног позива или уколико лице не остварује примања по основу пензије

2. За чланове породичног домаћинства узраста 15 - 26 година - доказ о школовању (потврда надлежне образовне инсистуције о школовању), уколико ови чланови породичног домаћинства нису на школовању - доказе о приходима;

3. Доказ за породично домаћинство са дететом са инвалидитетом или сметњама у развоју - Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

1. Решење о остваривању права на додатак за туђу негу и помоћ;
2. Доказ о власништву или закупу пословног или складишног простора.

Докази из става 1. овог члана подносе се у фотокопији, с тим да Комисија за избор корисника може од Подносиоца пријаве на Јавни позив тражити оригинална документана увид.

Поред доказа наведених у ставу 1. овог члана, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

**VIII ПОСТУПАК ЗА ДОДЕЛУ ПОМОЋИ**

Образац пријаве на јавни позив и обрасци изјава преузимају се у kанцеларији повреништва за избегла лица општине Шид, Карађорђева 2. Одговорно лице Небојиша Илић 062758549

Пријаву поднету након истека рока за подношење пријава из Јавног позива, Комисијане разматра, већ исту решењем одбацује, као неблаговремену.

Ако пријава садржи неки формални недостатак који спречава поступање по истој илиако је неразумљива или непотпуна, Подносилац се писаним путем позива да уочене недостатке отклони у року од 8 (осам) дана, уз упозорење на последице пропуштања.

Пријаву у погледу које Подносилац не отклони недостатке и то у року одређеном уставу 2. овог дела, Комисија не разматра, већ исту решењем одбацује, као неуредну.

Пријаву у погледу које Подносилац отклони уочене недостатке, у року из става 2. овог дела, Комисија сматра као да је од почетка била уредна.

Пријаву која не садржи формални недостатак или у погледу које је поступљено ускладу са делом VIII. овог Јавног позива, Комисија разматра и утврђује испуњеност услова из дела III овог Јавног позива.

Пријаву у погледу које нису испуњени услови из дела III овог Јавног позива, Комисијане бодује, већ исту решењем одбија, као неосновану.

Против решења Комисије из става 2. овог дела, заинтересовано лице може уложити жалбу у року од 8 дана дана од дана достављања наведеног решења.

У погледу пријава код којих су испуњени услови из дела III овог Јавног позива, Комисијаврши бодовање, у складу са мерилима из IV и V овог Јавног позива.

Уколико до утврђивања Предлога листе Корисника за доделу Помоћи Подносилац пријаве пријави новорођеног члана, односно чланове домаћинства, Комисија исте разматра и бодује. Приликом утврђивања Предлога листе Корисника за доделу Помоћи, Комисија узима у обзир онај број чланова домаћинства који је Подносилац пријаве навео у пријави на Јавни позив, осим када су у питању преминули или новорођени чланови.

Уколико Подносилац пријаве до утврђивања Предлога листе Корисника за доделу Помоћи, достави доказе о томе да он или неко од чланова његовог породичног домаћинства болује од болести од већег социо-медицинског значаја, односно уколико неко од њих, након подношења пријаве на Јавни позив оболели од болести од већег социо-медицинског значаја, Комисија наведено узима у обзир приликом разматрања и бодовања пријава.

Уколико се теренском посетом утврди неслагање затеченог стања са стањем приказаним у пријави, Комисија задржава право да наведеном кориснику умањи број бодова по било ком критеријуму или га искључи из даљег разматрања.

На основу броја бодова које Подносилац пријаве оствари према мерилима из дела. IV и V. овог Јавног позива Комисија утврђује предлог листе Корисника за доделу Помоћи (у даљемтексту: Предлог листе).

Предлог листе Комисија објављује на огласној табли сајтовима општине Шид и организације АСБ као и на огласној табли.

На предлог листе Подносилац пријаве може уложити приговор Комисији, у року од 8 дана од дана истека рока за подношење приговора.

Комисија је обавезна да о пристиглим приговорима одговори у року од 8 дана од дана истека рока за подношење приговора.

Након провере навода из приговора и утврђивања чињеничног стања, односно након истека рока за одговор на приговоре, Комисија утврђује коначну листу Корисника Помоћи (у даљем тексту: Коначна листа).

Коначну листу Комисија објављује на огласној табли сајтовима општине Шид и организације АСБ као и на огласној табли.

На основу Коначне листе Комисија доноси одлуку о додели Помоћи у виду економских грантова и то кроз набавку и доделу машина и опреме за покретање, развој и унапређење сопственог бизниса Ромима, повратницима по реадмисији и припадницима осталих теже запошљивих (у даљем тексту: Одлука) која се доставља лицима која су обухваћена Одлуком.

Лица из става 1. овог дела имају право жалбе на Одлуку организацији АСБ, преко Комисије, у року од 8 дана) дана од дана достављања Одлуке.

На основу Одлуке из овог Јавног позива, Arbeiter-Samariter-Bund Deutschland e.V. (АСБ) и корисник Помоћи закључују уговор о додели Помоћи којим се регулишу међусобна права и обавезе потписника уговора и којим је утврђен рок од најмање три година у коме корисник додељену помоћ не сме отуђити, поклонити или уништити.

Донатор задржава право да не додели наведени број грантова у зависности од броја пријава и расположивог буџета.

**IX Подношење пријава на Јавни позив**

Заинтересована лица подносе пријаве на Јавни позив са потребним доказима Комисији за избор корисника за доделу помоћи, у року од 15 дана од дана објављивања Јавног позива.

Документација се доставља **преко** канцеларије повереника за избегла лица општине Шид на адреси Карађорђева 2., радним данима од 9 до 15 сати или путем препоручене поште на адресу:

**АСБ, комисија за избор корисника за општину Шид**

**Канцеларија повереника за избегла лица општине Шид**

**Карађорђева 2, 22240 Шид**

Са напоменом: За јавни позив – набавка и додела економских грантова у оквиру пројекта“Техничка подршка и подршка у запошљавању за Роме и Ромске организације у Србији”– НЕ ОТВАРАТИ”.

Рок за подношење пријаве са потребним изјавама је **27.09.2022**.

Образац пријаве и обрасци изјава, могу се преузети упреузимају се у kанцеларији повреништва за избегла лица општине Шид, Карађорђева 2. Одговорно лице Небојша Илић 062758549

Бр. 016-74/IV-01-1

УШиду, 12.09.2022.